Arcanum: Of Steamworks and Magick Obscura

Arcanum: Of Steamworks and Magick Obscura on Troika Gamesin kehittämä ja Sierra On-Linen julkaisema tietokoneroolipeli. Peli on julkaistu vuonna  Windowsille.

Pelaaminen 
Peli on sekoitus Tolkien-tyylistä fantasiaa ja viktoriaanista steampunkia.
Peli sijoittuu etäiselle Arcanumin mantereelle, joka muistuttaa todellista maailmaa 1800-luvun murroksen vaiheessa. Maailmassa vallinnutta ikivanhaa taikuuden ylivaltaa uhkaa teknologinen ja tieteellinen kehitys, joka on teollisen vallankumouksen aikaansaannos. Arcanumin maailmaa asuttavat ihmisten lisäksi örkit, haltiat, maahiset, peikot, kääpiöt ja puolituiset. Siten pelin paikat vaihtelevat kääpiöittein pimeistä kuumuutta hohkaavista maanalaisista kaivoksista maahisten hallitsemiin teknologisen kehityksen ja vaurauden kaupunkeihin.

Pelaajahahmon voi rakentaa kahden pääkategorian, taikuuden ja teknologis/tieteellisen väliltä yhdistelemällä mukaan vielä taitoja, kuten tiirikointi ja hiipiminen. Kuitenkin kaiken osaamisen keskittäminen ainoastaan yhteen osa-alueeseen on mahdollista ja se myös kannattaa, sillä taikoja opetteleva rationaalinen insinööri joutuu pakostakin ristiriitaan kahden ajattelusuunnan välillä. Tämä on Arcanumin kantava perusteema, taikuutta hallitsevien ja teknologiaan perehtyneiden vastakkainasettelu. Taikuus vaikuttaa teknisesti suuntautuneeseen hahmoon heikommin jos ollenkaan, kun taas tekniset laitteet toimivat huonosti maagien läheisyydessä.

Vastaanotto 
Peli on saanut GameSpotin arvostelussa arvosanaksi 7.3/10.

Lähteet

Aiheesta muualla 
 
 Terra Arcanum Sivusto, jossa löytyy päivitykset, modit ja työkalut, sekä myös resursseja muita Troika Gamesin pelejä varten.

Vuoden 2001 videopelit
Tietokoneroolipelit
Steampunk-pelit
Fantasiavideopelit
Windows-pelit
Yhdysvalloissa kehitetyt videopelit